Document ID: 31999D0819

ΑΠΟΦΑΣΗ ΤΗΣ ΕΠΙΤΡΟΠΗΣ
της 16ης Νοεμβρίου 1999
σχετικά με την προσχώρηση της Ευρωπαϊκής Κοινότητας Ατομικής Ενέργειας (Ευρατόμ) στη σύμβαση του 1994 για την πυρηνική ασφάλεια
[κοινοποιηθείσα υπό τον αριθμό Ε(1999) 3223]
(1999/819/Ευρατόμ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,
την απόφαση του Συμβουλίου, της 7ης Δεκεμβρίου 1998, σχετικά με την έγκριση της προσχώρησης της Ευρωπαϊκής Κοινότητας Ατομικής Ενέργειας στη σύμβαση για την πυρηνική ασφάλεια,
Εκτιμώντας:
ότι όλα τα κράτη μέλη είναι συμβαλλόμενα μέρη της σύμβασης για την πυρηνική ασφάλεια·
ότι η Ευρωπαϊκή Κοινότητα Ατομικής Ενέργειας πρέπει να προσχωρήσει στη σύμβαση για την πυρηνική ασφάλεια,
ΑΠΟΦΑΣΙΖΕΙ:
Άρθρο 1
Εγκρίνεται εξ ονόματος της Ευρωπαϊκής Κοινότητας Ατομικής Ενέργειας η προσχώρηση στη σύμβαση για την πυρηνική ασφάλεια.
Το κείμενο της σύμβασης και η δήλωση της Ευρωπαϊκής Κοινότητας Ατομικής Ενέργειας, σύμφωνα με τις διατάξεις του άρθρου 30 παράγραφος 4 σημείο iii) της σύμβασης, επισυνάπτονται στην παρούσα απόφαση.
Άρθρο 2
Οι πράξεις προσχώρησης κατατίθενται στον γενικό διευθυντή του Διεθνούς Οργανισμού Ατομικής Ενέργειας, θεματοφύλακα της σύμβασης, την επόμενη ημέρα από την έγκριση της παρούσας απόφασης.
Βρυξέλλες, 16 Νοεμβρίου 1999.

Labels: 15
14
5